FANCY เศร้า Q2/59 ขาดทุนเพิ่ม 182% หลังกำไรลด-รายจ่ายเพิ่ม
FANCY เศร้า Q2/59 ขาดทุนเพิ่ม 182% อยู่ที่ 32.10 ลบ. จากปีก่อนขาดทุน 11.39 ลบ. หลังกำไรจากอัตราแลกเปลี่ยนลดลง-รายจ่ายในธุรกิจอสังหาริมทรัพย์เพิ่มขึ้น ขณะที่ช่วง 6 เดือนแรก ขาดทุนเพิ่มขึ้น 17% อยู่ที่ 53.37 ลบ. จากปีก่อนขาดทุน 45.49 ลบ.
11 ส.ค. 2559

บริษัท แฟนซีวู๊ด อินดัสตรีส จำกัด (มหาชน) หรือ FANCY รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 32.10 ล้านบาท หรือขาดทุนสุทธิ 0.05 บาทต่อหุ้น ขาดทุนเพิ่มขึ้น 182% จากช่วงเดียวกันของปีก่อนที่มีผลขาดทุนสุทธิ 11.39 ล้านบาท หรือขาดทุนสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนเพิ่มขึ้นเนื่องจากมีกำไรจากอัตราแลกเปลี่ยนลดลง-รายจ่ายในธุรกิจอสังหาริมทรัพย์เพิ่มขึ้น
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 53.37 ล้านบาท หรือ 0.10 บาทต่อหุ้น เพิ่มขึ้น 17% จากช่วงเดียวกันของปีก่อนขาดทุนสุทธิ 45.49 ล้านบาท หรือ 0.10 บาทต่อหุ้น